20. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ   ΟΙΚΟΝΟΜΙΑΣ ΟΙΚΟΝΟΜΙΚΩΝ ΚΑΙ  ΥΓΕΙΑΣ ΚΑΙ ΠΡΟΝΟΙΑΣ   Αριθ.π3δ/οικ.1078/  Της 19-28 Μαρτ.1997  (ΦΕΚ Β’ 241)  Καθορισμός των δικαιολογητικών και των λεπτομερειών της διαδικασίας χορήγησης της συνέχισης καταβολής των επιδομάτων και της ισόβιας σύνταξης στην πολύτεκνη μητέρα που προβλέπονται από τις διατάξεις του άρθρ.63 του Νομ.1892/1990 όπως συμπληρώθηκαν με τις διατάξεις των άρθρ.2 και 3 του Νομ.2163/1993 μετά και την τροποποίησή τους με τις διατάξεις του άρθρ.39 του Νομ.2459/1997 και του Νομ.2470/97. Έχοντας υπόψη: α)Τις διατάξεις του άρθρ.63 του Νομ.1892/1990 «για τον εκσυγχρονισμό και την ανάπτυξη» (ΦΕΚ /101/τ.Α’/31.7.1990. β)Τις διατάξεις των άρθρ.2 και 3 του Νομ.2163/1993 «περί αυξήσεως συντάξεων Ο.Γ.Α. και άλλες διατάξεις» (ΦΕΚ 125/τ.Α’/28.7.1993). γ)Τις διατάξεις του Ν.Δ.1153/1972, όπως ισχύουν σήμερα, (ΦΕΚ 76/τ.Α’/27.5.1972). δ)Τις διατάξεις του άρθρ.39 του Νομ.2459/1997 «Κατάργηση φορολογικών απαλλαγών και άλλες διατάξεις» (ΦΕΚ 17/τ.Α’/18.2.1997). ε) Τις διατάξεις του Νομ.2470/97 (ΦΕΚ 40/τ.Α’/97). στ)Την κοινή υπουργική απόφαση αριθ. Γ1α/440/7.2.1991, των Υπουργών Εθνικής Οικονομίας, Οικονομικών και Υγείας, Πρόνοιας και Κοινωνικών Ασφαλίσεων, η οποία κυρώθηκε με τις διατάξεις του άρθρ.18 του Νομ.2008/1992 (ΦΕΚ 16/τ.Α’/11.2.1992). ζ) Τις διατάξεις του Νομ.1558/85 «Κυβέρνηση και Κυβερνητικά ‘Οργανα». η) Τις διατάξεις του άρθρ. 27 του Νομ.2081/92. θ)Την αριθ.512/92 γνωμοδότηση του Συμβουλίου της Επικρατείας. ι) Την κοινή απόφαση του Πρωθυπουργού και τουΥπουργού Οικονιμικών αριθ. 1107/ 47/1239/ 006Α (ΦΕΚ 922/ τ.Β’/ 7.10.96) «περί αναθέσεως αρμοδιοτήτων Υπουργού Οικονομικών στους Υφυπουργούς Οικονομικών».   (Μετά τη σελ. 84,186(α) Σελ. 84,187 Τεύχος 1303 Σελ. 97 Πολύτεκνοι 35.Β.δ.19-20    ια)Την αριθ.ΔΥ3α/οικ.878/4.10.96/Β’924) κοινή απόφαση του Πρωθυπουργού και του Υπουργού Υγείας και Πρόνοιας για την ανάθεση αρμοδιοτήτων στον Υφυπουργό Υγείας και Πρόνοιας Θ.Κοτσώνη. ιβ)Το Π.Δ.138/(ΦΕΚ 68/92/τ.Α΄) Οργανισμός του Υπουργείου Υγείας Πρόνοιας και Κοινωνικών Ασφαλίσεων. ιγ)Το γεγονός ότι από την απόφαση αυτή προκαλείται δαπάνη σε βάρος του Κρατικού Προϋπολογισμού οικονομικού έτους 1997 ύψους 81 δις. Δραχμών , η οποία θα καλυφθεί  από την εγγεγραμμένη πίστωση του ΚΑΕ 2731 του Προϋπολογισμού Εξόδων του Υπουργείου Υγείας και Πρόνοιας. Ομοίως προκαλείται ανάλογη ετήσια δαπάνη για επόμενα οικονομικά έτη το ύψος της οποίας εξαρτάται από τον αριθμό των δικαιούχων και τον δείκτη τιμών καταναλωτή και η οποία θα αντιμετωπίζεται από την αντίστοιχη πίστωση που θα εγγράφεται στον κρατικό προϋπολογισμό, αποφασίζουμε: Καθορίζουμε τις λεπτομέρειες της διαδικασίας και τα δικαιλογητικά απονομής και συνέχισης καταβολής των επιδομάτων και της ισόβιας σύνταξης στην πολύτεκνη μητέρα, που προβλέπονται από τις διατάξεις του άρθρ. 63 του Νομ.1892/1990, όπως συμπληρώθηκαν με τις διατάξεις των άρθρ.2 και 3 του Νομ.2163/1993 και τροποποιήθηκαν με τις διατάξεις του άρθρ.39 του Νομ.2459/1997 και του Νομ.2470/97 ως εξής: Δικαιούχοι  ‘Αρθρ.1.-1.Δικαιούχοι των επιδομάτων και της ισόβιας σύνταξης που προβλέπονται από τις διατάξεις του άρθρ.63 του Νομ.1892/1990, όπως συμπληρώθηκαν με τις διατάξεις των άρθρ.2 και 3 του Νομ.2163/1993 και τροποποιήθηκαν με τις διατάξεις του άρθρ.39 του Νομ.2459/1997 και του Νομ.2470/97 είναι: α) Του επιδόματος των διατάξεων της παρ.1 του άρθρ.63 του Νομ.1892/1990,όπως ισχύουν σήμερα, η μητέρα που έχει ή αποκτά τρίτο παιδί και μέχρι τη συμπλήρωση του έκτου (6) έτους της ηλικίας του, εφόσον το ετήσιο οικογενειακό εισόδημα δεν υπερβαίνει το ποσό των επτά εκατομμυρίων (7.000.000) δραχμών και όλα τα παιδιά έχουν ή αποκτούν την Ελληνική υπηκοότητα ή την υπηκοότητα κράτους μελους της Ευρωπαϊκής ‘Ενωσης. Σε περίπτωση παιδιού που αποκτήθηκε χωρίς νόμιμο γάμο, η μητέρα του να έχει την ελληνική υπηκοότητα ή την υπηκοότητα κράτους μέλους της Ευρωπαϊκής ‘Ενωσης ή να είναι Ελληνίδα το γένος. β)Τού επιδόματος των διατάξεων της παρ.3 του άρθρ.63 του Νομ.1892/1990, όπως ισχύουν σήμερα, δικαιούνται: βα) Η μητέρα που κατά την έννοια των διατάξεων του Νομ.1910/1944, όπως τροποποιήθηκαν με τις διατάξεις του Νομ.860/1979, θεωρείται πολύτεκνη, εφόσον έχει παιδιά άγαμα ηλικίας μέχρι και 23 ετών   Σελ. 84,188 Τεύχος 1303 Σελ. 98 και το ετήσιο οικογενειακό εισόδημα δεν υπερβαίνει το ποσό των οκτώ εκατομμυρίων (8.000.000) δραχμών, προοσαυξανόμενα κατά πεντακόσιες χιλιαδες (500.000) δραχμές για κάθε παιδί του τετάρτου , άγαμο και μέχρι 23 ετών. ββ) Η μητέρα που θεωρείται πολύτεκνη,σύμφωνα με τις διατάξεις της παρ. του Νομ.1910/1944, όπως ισχύουν σήμερα, άνευ συζύγου, εφόσον έχει τρία μόνο παιδιά άγαμα ηλικίας μέχρι και 23 ετών, κατά τις διατάξεις της παρ.1 του ιδίου ως άνω νόμου, είναι μόνη υπόχρεος προς διατροφή αυτών και το ετήσιο οικογενειακό εισόδημα δεν υπερβαίνει το ποσό των οκτώ εκατομμυρίων (8.000.000) δραχμών, προσαυξανόμενο κατά πεντακόσιες χιλιάδες (500.000) δραχμές για κάθε παιδί πέραν του τετάρτου άγαμο και μέχρι 23 ετών. βγ) Ο πατέρας που θεωρείται πολύτεκνος, σύμφωνα με τις διατάξεις της παρ.5 του άρθρου πρώτου του Νομ.1910/1944, όπως ισχύουν σήμερα, εφόσον είναι ανίκανος τελείως για κάθε εργασία ή ανάπηρος πολέμου με ποσοστό ανικανότητος τουλάχιστον 70%, έχει τρία άγαμα παιδιά ηλικίας μέχρι και 23 ετών κατά τις διατάξεις της παρ. 1 του άρθρου πρώτου του ιδίου ως άνω Νόμου και το ετήσιο οικογενειακό εισόδημα δεν υπερβαίνει το ποσό των οκτώ εκατομμυρίων (8.000.000) δραχμών, προσαυξανόμενο κατά πεντακόσιες χιλιάδες (500.000) για κάθε παιδί πέραν του τετάρτου άγαμο και μέχρι 23 ετών. βδ) Ο πατέρας που θεωρείται πολύτεκνος, σύμφωνα με τις διατάξεις της παρ. 7 του άρθρου πρώτου του Νομ.1910/1944, όπως ισχύουν σήμερα, εφόσον είναι χήρος ή η σύζυγός του είναι ανίκανος, τελείως για κάθε εργασία, έχει τρία τουλάχιστον άγαμα παιδιά ηλικίας μέχρι και 23 ετών κατά τις διατάξεις της παρ. 1 του άρθρου πρώτου του ιδίου ως άνω νόμου κα το ετήσιο οικογενειακό εισόδημα δεν υπερβαίνει το ποσό των οκτώ εκατομμυρίων (8.000.000) δραχμών, προσαυξανόμενο κατά πεντακόσιες χιλιάδες (500.000) δραχμές για κάθε παιδί πέραν του τετάρτου άγαμο και μέχρι 23 ετών. βε) Ο πατέρας που θεωρείται πολύτεκνος, σύμφωνα με τις διατάξεις της παρ.1 του άρθρου πρώτου του Νομ.1910/1944, όπως ισχύουν σήμερα, εφόσον έχει τέσσερα τουλάχιστον άγαμα παιδιά ηλικίας μέχρι και 23 ετών, έστω και από διαφορετικούς γάμους, έχει την αποκλειστική ευθύνη διατροφής των παιδιών, η μητέρα δεν λαμβάνει οικογενειακό επίδομα κατά τις διατάξεις του άρθρ.63 του Νομ. 1892/1990, όπως ισχύουν      35.Β.δ.20 Πολύτεκνοι    σήμερα και το ετήσιο οικογενειακό εισόδημα δεν υπεβαίνει το ποσό των οκτώ εκατομμυρίων (8.000.000) δραχμών, προσαυξανόμενο κατά πεντακόσιες χιλιάδες (500.000) δραχμές, για κάθε παιδί πέραν του τετάρτου άγαμο και μέχρι 23 ετών. βστ) Τα ορφανά παιδιά και από τους δύο  γονείςπου θεωρούνται πολύτεκνα συμφωνα με τις διατάξεις της παρ. 6 του άρθρου πρώτου του Νομ.1910/1944, όπως ισχύουν σήμερα,εφόσον είναι τουλάχιστον τρία, αποτελούν ίδια οικογένεια, δεν έχουν ιδίους πόρους ζωής κατά το χρόνο θανάτου του τελευταίου γονέα και το ετήσιο οικογενειακό εισόδημα μετά την αναγνώριση της πολυτεκνικής ιδιότητας, δεν υπερβαίνει το ποσό των οκτώ εκατομμυρίων (8.000.000) δραχμών. Απαραίτητη προϋπόθεση για τη χορήγηση του πολυτεκνικού επιδόματος της παρούσης παραγράφου είναι οι δικαιούχοι και τα παιδιά τα οποία λαμβάνονται υπόψη για τη θεμελίωση του δικαιώματος λήψης των παροχών να έχουν την ελληνική υπηκοότητα ή την υπηκοότητα κράτους μέλους της Ευρωπαϊκής ‘Ενωσης και να μένουν νόμιμα και μόνιμα στην Ελλάδα. γ) Του επιδόματος ισόβιας σύνταξης των διατάξεων της παρ.4 του άρθρ.63 του Νομ.1892/1990 και των διατάξεων της παρ.1 του άρθρ.3 του Νομ.2163/1990 και των διατάξεων της παρ.1 του άρθρ.3 του Νομ.2163/1993, όπως ισχύουν σήμερα, δικαιούνται: γα) Η μητέρα μετά τη διακοπή καταβολής του επιδόματος της παρ.3 του άρθρ.63 του Νομ.1892/1990, όπως ισχύει σήμερα, καθώς και η μητέρα εκείνη, της οποίας τα παιδιά είναι άνω των 23 ετών ή έγγαμα, και η οποία έχει τις προϋποθέσεις σύμφωνα με τις διατάξεις του Νομ. 860/1979 να διατηρήσει ισόβια την πολυτεκνική της ιδιότητα, εφόσον το ετήσιο οικογενειακό εισόδημα δεν υπερβαίνει το ποσό των τριών εκατομμυρίων (3.000.000) δραχμών. γβ) Η μητέρα που δεν θεωρείται πολύτεκνη σύμφωνα με τις διατάξεις του Νομ. 1910/1944, όπως ισχύουν σήμερα, υπό την προϋπόθεση να έχει ή να είχε ταυτόχρονα στη ζωή τέσσερα τουλάχιστον παιδιά από νόμιμο γάμο ή παιδιά που γεννήθηκαν χωρίς γάμο των γονέων τους, να μην προκύπτει υπαίτια εγκατάλειψη των παιδιών απ’αυτήν και το ετήσιο οικογενειακό εισόδημα να μην υπερβαίνει το ποσό των τριών εκατομμυρίων (3.000.000) δραχμών. Απαραίτητη προϋπόθεση για τη χορήγηση της ισόβιας σύνταξης είναι η μητέρα να έχει ελληνική υπηκοότητα ή να είναι ελληνικής καταγωγής πρόσφυγας, να μένει νόμιμα και μόνιμα στην Ελλάδα και τα παιδιά τα οποία λαμβάνονται υπόψη για τη θεμελίωση του δικαιώματος λήψης της παροχής να έχουν την ελληνική υπηκοότητα. 2.’Οπου αναφέρεται εισόδημα, εννοείται το φορολογούμενο πραγματικό ή τεκμαρτό εισόδημα και το απαλλασσόμενο ή φορολογούμενο με ειδικό τρόπο. Ποσά – Αναπροσαρμογή ‘Αρθρ.2.-Τα μηνιαία ποσά επιδομάτων και ισόβιας σύνταξης διαμορφώνονται ως ακολούθως: α. Του επιδόματος τρίτου παιδιού σε σαράντα χιλιάδες (40.000) δραχμές από 1.1.1997. β. Του πολυτεκνικού επιδόματος σε δέκα χιλιάδες (10.000) δραχμές για κάθε επιδοτούμενο παιδί, με κατώτερο συνολικό ποσό επιδόματος τις είκοσι τρεις χιλιάδες (23.000) δραχμές, από 1.3.97 ημερομηνία ισχύος των διατάξεων του άρθρ.39 του Νομ.2459.1997 όπως τροποποιήθηκε με το Νομ. 2470/97. γ. Του επιδόματος ισόβιας σύνταξης σε είκοσι τρεις χιλιάδες (23.000) δραχμές, από 1.3.97 ημερομηνία ισχύος των διατάξεων του Νομ.2459/97 όπως τροποποιήθηκε με το Νομ.2470/97. Τα ποσά των παραπάνω επιδομάτων και της ισόβιας σύνταξης αναπροσαρμόζονται κάθε έτος με το δείκτη τιμών καταναλωτή του προηγούμενου έτους, όπως αυτός προσδιορίζεται από τα επίσημα στοιχεία του Υπουργείου Εθνικής Οικονομίας. δ. Τα οικογενειακά επιδόματα του Ν.Δ. 1153/1972, όπως αυτά ισχύουν σήμερα, καταργούνται από 18.2.1997, ημερομηνία δημοσίευσης του Νομ.2459/97.      Δικαιολογητικά αναγνώρισης δικαιώματος ‘Αρθρ.3.-1.α) Για την αναγνώριση του δικαιώματος καταβολής των επιδομάτων και της ισόβιας σύνταξης σε αυτούς που υποβάλλον Αίτηση-Δήλωση για πρώτη φορά, μετά την ισχύ του άρθρ.39 του Νομ.2459/1997, απαιτείται η υποβολή των δικαιολογητικών που προβλέπονται από τις διατάξεις των άρθρ.5, 6 και 7 της αριθ. Γ1α/440/7.2.1991 κοινής απόφασης των Υπουργών Εθνικής Οικονομίας, Οικονομικών και Υγείας, Πρόνοιας και Κοινωνικών Ασφαλίσεων, που κυρώθηκε με το Νομ.2008/1992 και των δικαιολογητικών που προβλέπονται από τις διατάξεις των παρ.2 και 3 του άρθρ.3 του Νομ.2163/1993. β) Επί πλέον, πρέπει να συνυποβάλλεται θεωρημένο αρμοδίως αντίγραφο του εκκαθαριστικού σημειώματος της Δήλωσης Φορολογίας Εισοδήματος του αμέσως προηγουμένου οικονομικού έτους, εκείνου της υποβολής ΄της αίτησης. Σε περίπτωση που δεν υποβάλλεται δήλωση Φορολογίας Εισοδήματος, θα πρέπει να συνυποβάλλεται υπεύθυνη δήλωση του Νομ.1599/1986, θεωρημένη από την αρμόδια Δ.Ο.Υ. Η υπεύθυνη δήλωση θα συντάσσεται σε δύο αντίτυπα το ένα εκ των οποίων θα παραμένει στη Δ.Ο.Υ. για το σχετικό έλεγχο. γ) Στην Αίτηση-Δήλωση θα πρέπει απαραίτητα να αναγράφεται ο αριθμός φορολογικού μητρώου (Α.Φ.Μ.) του ενδιαφερόμενου. 2.Για τους δικαιούχους υπηκόους των κρατών μελών της Ευρωπαϊκής Ένωσης απαιτείται η υποβολή των δικαιολογητικών της παρ.1α αυτού του άρθρου. Επιπλέον πρέπει να συνυποβάλλονται αντίστοιχα με το δεύτερο εδάφιο της προηγούμενης παραγράφου δικαιολογητικά της αρμόδιας φορολογικής αρχής της χώρας που υποβάλλουν φορολογική δήλωση και της αρμόδιας Δ.Ο.Υ., στην περίπτωση που εργάζονται στην Ελλάδα και υποχρεούνται στην υποβολή φορολογικής δήλωσης   (Μετά τη σελ. 84,188) Σελ. 84,189 Τεύχος 1303 Σελ. 99 Πολύτεκνοι 35.Β.δ.20    και στη χώρα μας. Για όσους δεν υποχρεούνται στην υποβολή φορολογικής δήλωσης θα υποβάλλεται υπεύθυνη δήλωση του Νομ.1599/86, κατά τα αναφερόμενα στην προηγούμενη παράγραφο. Για τα δικαιολογητικά που δεν είναι διατυπωμένα στην Ελληνική θα προσκομίζεται επίσημη μετάφραση από το Μεταφραστικό Τμήμα του Υπουργείου Εξωτερικών. Δικαιολογητικά συνέχισης καταβολής παροχών Άρθρ.4. Για τη συνέχιση καταβολής των επιδομάτων και της ισόβιας σύνταξης θα πρέπει κατ’έτος να υποβάλλεται θεωρημένο αρμοδίως αντίγραφο του εκκαθαριστικού σημειώματος της Δήλωσης Φορολογίας Εισοδήματος του ιδίου οικονομικού έτους και σε περίπτωση που δεν υποβάλλεται Δήλωση Φορολογίας Εισοδήματος, θα πρέπει να υποβάλλεται υπεύθυνη δήλωση του Νομ.1599/1986 θεωρημένη από την αρμόδια Δ.Ο.Υ., κατά τα αναφερόμενα στο προηγούμενο άρθρο. Ειδικά κατά την πρώτη εφαρμογή του παρόντος και για τη συνέχιση καταβολής των επιδομάτων και της ισόβιας σύνταξης του έτους 1997, θα πρέπει να προσκομισθεί το εκκαθαριστικό σημείωμα της Δήλωσης Φορολογίας Εισοδήματος του οικονομικού έτους 1996.Για τους δικαιούχους υπηκόους των κρατών μελών της Ευρωπαϊκής Ένωσης υποβάλλονται τα αντίστοιχα δικαιολογητικά που αναφέρονται στην δεύτερη παράγραφο του άρθρ.3 της απόφασης αυτής.  Μείωση του ποσού πολυτεκνικού επιδόματος Άρθρ.5.- Το ποσό του, κατά τις διατάξεις της παρ.3 του άρθρ.63 του Νομ.1892/1990, όπως ισχύουν σήμερα, επιδόματος μειώνεται από την 1η Ιανουαρίου του επόμενου έτους εκείνου, που κάθε παιδί συμπληρώνει τα 23 χρόνια της ηλικίας του.       Διακοπή καταβολής των επιδομάτων Άρθρ.6.-α. Το επίδομα των διατάξεων της παρ.1 του άρθρ.63 του Νομ.1892/1990, όπως ισχύουν σήμερα, διακόπτεται από την 1η του μήνα του επόμενου εκείνου, που το παιδί συμπληρώνει τα έξι (6) χρόνια της ηλικίας του. β. Το επίδομα των διατάξεων της παρ.3 του ως άνω νόμου, διακόπτεται από την 1η Ιανουαρίου του έτους του επόμενου εκείνου, που το τελευταίο άγαμο παιδί συμπληρώνει τα είκοσι τρία (23) χρόνια της ηλικίας του. γ. Τα ανωτέρω επιδόματα και η ισόβια σύνταξη διακόπτονται από την 1η Ιανουαρίου του επόμενου έτους εκείνου που καταβάλλεται η παροχή, εφόσον διαπιστώνεται υπέρβαση του προβλεπόμενου ορίου εισοδήματος. Αναστολή Άρθρ.7.- α. Τα επιδόματα και η ισόβια σύνταξη αναστέλλονται από την 1η Ιανουαρίου του επόμενου έτους εκείνου, που καταβάλλεται η παροχή, εφόσον μέχρι τέλους του έτους δεν έχουν   Σελ.84,190 Τεύχος 1303 Σελ. 100 υποβληθεί τα προβλεπόμενα από το άρθρ.4 της παρούσης δικαιολογητικά. β. Η καταβολή των, κατά τις παρ. 1, 2 και 3 του άρθρ.63 του Νομ.1892/1990, όπως ισχύουν σήμερα, επιδομάτων αναστέλλεται από την 1η του επόμενου μήνα εκείνου, που ο δικαιούχος η το επιδοτούμενο παιδί απομακρύνθηκε από την Ελλάδα. γ. Η καταβολή της, κατά  την παρ.4 του άρθρ.63 του Νομ. 1892/1990, όπως ισχύει σήμερα, ισόβιας σύνταξης αναστέλλεται από την 1η του επόμενου μήνα εκείνου, που η δικαιούχος απομακρύνθηκε από την Ελλάδα. Άρθρ.8.-Οι διατάξεις της κοινής απόφασης με αριθ.Γ1α/440/7.2.1991 των Υπουργών Εθνικής Οικονομίας, Οικονομικών και Υγείας, Πρόνοιας και Κοινωνικών Ασφαλίσεων, που κυρώθηκε με τις διατάξεις του Νομ.2008/1992 εξακολουθούν να ισχύουν για όλες τις περιπτώσεις που δεν ρυθμίζονται ούτε έρχονται σε αντίθεση με τις διατάξεις της παρούσης απόφασης και με τις διατάξεις του άρθρ.39 του Νομ.2459/1997 και του Νομ.2470/97.  Για τη μέριμνα απασχόλησης προσώπων ειδικών κατηγοριών βλ. Νομ.2643/24 – 28 Σεπτ.1998 (ΦΕΚ Α’ 220), Τομ.15, σελ. 196,01.  35.Β.δ.20 Πολύτεκνοι 